Document ID: 32014D0037

EUROPOS VADOVŲ TARYBOS SPRENDIMAS
2014 m. sausio 21 d.
kuriuo skiriamas Europos Centrinio Banko vykdomosios valdybos narys
(2014/37/ES)
EUROPOS VADOVŲ TARYBA,
atsižvelgdama į Sutartį dėl Europos Sąjungos veikimo, ypač į jos 283 straipsnio 2 dalį,
atsižvelgdama į Protokolą dėl Europos centrinių bankų sistemos ir Europos Centrinio Banko statuto, ypač į jo 11.2 straipsnį,
atsižvelgdama į Europos Sąjungos Tarybos rekomendaciją (1),
atsižvelgdama į Europos Parlamento nuomonę (2),
atsižvelgdama į Europos Centrinio Banko valdančiosios tarybos nuomonę (3),
kadangi:
(1)
2013 m. gruodžio 17 d. laišku Europos Centrinio Banko pirmininkas Mario DRAGHI pranešė apie Jörg ASMUSSEN sprendimą atsistatydinti iš Vykdomojoje valdyboje užimamų pareigų prieš pasibaigiant jo kadencijai 2019 m. gruodžio 31 d. Jo atsistatydinimas įsigaliojo 2014 m. sausio 7 d. Todėl reikia paskirti naują Europos Centrinio Banko vykdomosios valdybos narį;
(2)
Europos Vadovų Taryba nare nori skirti Sabine LAUTENSCHLÄGER, kuri, Europos Vadovų Tarybos manymu, atitinka visus Sutarties 283 straipsnio 2 dalyje nustatytus reikalavimus,
PRIĖMĖ ŠĮ SPRENDIMĄ:
1 straipsnis
Europos Centrinio Banko vykdomosios valdybos nare aštuonerių metų kadencijai nuo 2014 m. sausio 27 d. skiriama Sabine LAUTENSCHLÄGER.
2 straipsnis
Šis sprendimas skelbiamas Europos Sąjungos oficialiajame leidinyje.
3 straipsnis
Šis sprendimas įsigalioja jo priėmimo dieną.
Priimta Briuselyje 2014 m. sausio 21 d.

Labels: 15